
ŠILUTĖS RAJONO SAVIVALDYBĖS ADMINISTRACIJOS
ARCHITEKTŪROS IR URBANISTIKOS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL SAVIVALDYBEI PERDUODAMŲ VALDYTI PATIKĖJIMO TEISE VALSTYBINĖS ŽEMĖS SKLYPŲ (JŲ DALIŲ) IR ŽEMĖS SKLYPAIS NESUFORMUOTOS VALSTYBINĖS ŽEMĖS PLOTŲ PRIĖMIMO–PERDAVIMO AKTŲ PASIRAŠYMO“ PROJEKTO


  2023 m.  gruodžio 5  d.



	
1. Parengto projekto tikslai ir uždaviniai.

	[bookmark: _Hlk152667587]Įgalioti Šilutės rajono savivaldybės merą pasirašyti Lietuvos Respublikos Vyriausybės Šilutės rajono savivaldybei perduodamų patikėjimo teise valdyti valstybinės žemės sklypų (jų dalių) ir žemės sklypais nesuformuotos valstybinės žemės plotų priėmimo–perdavimo aktą (-us). Pavesti Architektūros ir urbanistikos skyriui pateikti pastabas Lietuvos Respublikos Vyriausybei dėl Šilutės rajono savivaldybei perduodamų patikėjimo teise valdyti valstybinės žemės sklypų (jų dalių) ir žemės sklypais nesuformuotos valstybinės žemės plotų, kontroliuoti, kaip vykdomas šis sprendimas.


	
2. Kaip šiuo metu yra sureguliuoti projekte aptarti klausimai.

	Pagal nuo 2024 m. sausio 1 d. įsigaliosiančias Žemės įstatymo 7 straipsnio 4 dalies nuostatas ir  remiantis Lietuvos Respublikos žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo 4 straipsnio dalimi, valstybinę žemę  Šilutės rajono savivaldybės teritorijos ribose patikėjimo teise perduodant Šilutės rajono savivaldybei, parengiamas Vyriausybės nutarimas, kuriame nurodoma perduodama valstybinė žemė. Kartu su Vyriausybės nutarimu yra parengiami ir valstybinės žemės sklypų, perduodamų patikėjimo teise, priėmimo–perdavimo aktai. Priėmimo–perdavimo aktuose nurodomi perduodami Šilutės rajono savivaldybės teritorijos ribose esantys valstybinės žemės sklypai ir nesuformuotų sklypais teritorijų plotus detalizuojantys duomenys ar dokumentai, kurie pateikiami Žemės informacinėje sistemoje. Nacionalinės žemės tarnybos patikėjimo teise miestų ir miestelių teritorijų ribose valdomų valstybinės žemės sklypų (jų dalių) ir žemės sklypais nesuformuotos valstybinės žemės plotų perdavimo savivaldybėms valdyti patikėjimo teise tvarka yra reglamentuota Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklėse, patvirtintose Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklių patvirtinimo“ (toliau – Taisyklės). Vyriausybės nutarimo projekto dėl miestų ir miestelių teritorijų ribose esančios valstybinės žemės perdavimo patikėjimo teise savivaldybėms rengimo procedūros vykdomos pagal Taisyklių 15 punktą, o, Vyriausybei priėmus minėtą nutarimą, jame nurodytos valstybinės žemės priėmimo–perdavimo aktai bus rengiami pagal Taisyklių 2123 punktuose nustatytą teisinį reguliavimą, įsigaliosiantį nuo 2024 m. sausio 1 d. Remdamasi Taisyklių 21.1 ir 21.2 papunkčiais, savivaldybė turi pateikti Aplinkos ministerijai informaciją apie Savivaldybės tarybos įgaliotą asmenį (merą arba tarybos narį), pasirašysiantį valstybinės žemės priėmimo–perdavimo aktą (-us), ir dokumentą, kuriuo suteiktas įgaliojimas pasirašyti aktą. 

	
3. Kokių pozityvių rezultatų laukiama.

	Sklandus Lietuvos Respublikos Vyriausybės Šilutės rajono savivaldybei patikėjimo teise perduodamos žemės perėmimas. 

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Lietuvos Respublikos žemės įstatymo 7 straipsnio 4 dalis (galiojanti redakcija nuo             2024-01-01).
Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklės, patvirtintos Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklių patvirtinimo“.
Lietuvos Respublikos aplinkos ministerijos 2023 m. lapkričio 30 d. raštą Nr. D8(E)-6770 „Dėl informacijos apie savivaldybės tarybos įgaliotą asmenį, pasirašysiantį valstybinės žemės priėmimo-perdavimo aktą„

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	Nerengiamas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nenumatoma.

	
8. Projekto autorius ar autorių grupė.

	Gintautė Sandarienė, Architektūros ir urbanistikos skyriaus vedėja – Savivaldybės vyriausioji architektė

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Patikėjimo teise, valstybinės žemės sklypai, nesuformuota valstybinė žemė, perdavimas, priėmimas, perdavimo–priėmimo aktas.

	
10. Kiti, autorių nuomone, reikalingi pagrindimai ir paaiškinimai.

	




Architektūros ir urbanistikos skyriaus
vedėja – Savivaldybės vyriausioji architektė					      Gintautė Sandarienė	







